  Наталья Тетерина 1-8 куарусёнэ Москваын радъяськись егит драматургияя «Любимовка» фестивальын Удмурт драматургияя школа «ШУД» бичетэныз тодматоз, ивортэ элькунысь Калыкъёслэн эшъяськон юртсылэн пресс-службаез. Книгае Удмуртиысь егит драматургъёслэн Валерий Шергинлэн, Михаил Соловьёвлэн, Екатерина Гузёмалэн, Юлия Шематюклэн, Даниил Бакановлэн ужъёссы пыризы. Вань произведениос ӟуч но удмурт кылын поттэмын. Удмурт кылэ пьесаосты Лукерья Шихова берыктӥз. ВАТСАН Удмурт драматургияя школа – (Школа удмуртской драматургии – ШУД) – Удмуртиысь гожъясьёсын но драматургъёсын Валерий Шергинэн но Глеб Павлоидэн кылдытэм ӵектос. Школаын егит авторъёс документальной театр (вербатим) ӧрын пьесаос гожъяны дышетско. Вербатим театрлэн спектакльёсаз актёръёс зэмос улонысь адямиослэн монологъёсынызы но диалогъёсынызы верасько. Тегъёс: Лулчеберет Ижкар Литература егитъёс Удмуртия гожъясьёс  